b"\n_START_ARTICLE_\nPariravimas\n_START_PARAGRAPH_\nPariravimas\xc2\xa0\xe2\x80\x93 fechtavimo manevras ginklu (paprastai kalaviju ar kitu gele\xc5\xbetiniu ginklu), kuris skirtas blokuoti ar nukreipti \xc4\xaf \xc5\xa1on\xc4\x85 atakuojan\xc4\x8dio prie\xc5\xa1ininko ginkl\xc4\x85._NEWLINE_Terminas pariravimas naudojamas ir kalbant apie kov\xc4\x85 be ginkl\xc5\xb3\xc2\xa0\xe2\x80\x93 rankos ir kojos sm\xc5\xabgi\xc5\xb3 nukreipim\xc4\x85._NEWLINE_liet. pariruoti\xc2\xa0\xe2\x80\x93 i\xc5\xa1 pranc. parer 'pariruoti', i\xc5\xa1 sen.provans. parar, i\xc5\xa1 lot. parare 'paruo\xc5\xa1ti'.\n_START_SECTION_\nPariravimas fechtuojant\n_START_PARAGRAPH_\nPariruodamas fechtuotojas savo kalavijo stipruma (gele\xc5\xbet\xc4\x97s dalimi ties garda) smogia \xc4\xaf prie\xc5\xa1ininko kalavijo silpnum\xc4\x85 (dal\xc4\xaf ties gele\xc5\xbet\xc4\x97s smaigaliu). Tai jis nukreipia prie\xc5\xa1ininko kalavijo gele\xc5\xbet\xc4\x99 nuo sav\xc4\x99s, tuo apsisaugodamas nuo prie\xc5\xa1ininko sm\xc5\xabgio ir pasiruo\xc5\xa1damas atakai._NEWLINE_Pariravimo paskirtis yra apsisaugoti, kad nepaliest\xc5\xb3 prie\xc5\xa1ininko ginklas. Yra ir kit\xc5\xb3 gynybos b\xc5\xabd\xc5\xb3\xc2\xa0\xe2\x80\x93 pvz., pasilenkimas, pozicijos pakeitimas, kad prie\xc5\xa1ininko ginklas sm\xc5\xabgio vietoje nebeb\xc5\xabt\xc5\xb3 taikinio._NEWLINE_Pariruojama ne tik pagrindin\xc4\x97s rankos ginklu, bet ir kair\xc4\x97s rankos ginklu (pariravimo durklu, poriniu ginklu), kair\xc4\x97je rankoje laikomu kum\xc5\xa1tiniu skydu ar kitokiu tinkamu daiktu."